પોતાના વ્યકિત કામે નિકળતા સિંગ સરકારી વાહન અને પોલીસની હાજરી પોતાની સાથે હોય તે પસંદ કરતા નથી, તેના કારણે પોલીસ યુનિફોર્મ વગર પરિવાર સાથે અમદાવાદમાં ફરતા સિંગ અમદાવાદના પોલીસ કમિશનર છે તેવું જાણવું અધરૂ છે, ઘણા આઈપીએસ અધિકારી પ્રમાણિક છે, પણ પ્રમાણિકતાને કારણે પડતી મુશ્કેલીનો ગુસ્સો તેઓ બીજા ઉપર ઉતારે છે, સિંગ એક અપવાદ છે, તેઓ પ્રમાણિક છે તેનું તેમને અભિમાન નથી અને તેઓ પ્રમાણિક હોવાને કારણે પરેશાન થયા તેના કારણે તેમની અંદર તોછડાપણું પણ આવ્યું નથી.